मामले में पूर्व ड्राइवर रेहान हुआ गिरफ्तार, कुछ दिनों पहले काम से निकाला गया था
Sonu Nigam Father Agam Kumar House Robbery Case Update सिंगर सोनू निगम के पिता अगम कुमार निगम के घर 72 लाख रुपए की लूट हुई है। इस वारदात को उनके पुराने ड्राइवर ने अंजाम दिया है।
सिंगर सोनू निगम के पिता अगम कुमार निगम के घर 72 लाख रुपए की चोरी हुई है। इस वारदात को उनके पुराने ड्राइवर ने अंजाम दिया है। आरोपों के मुताबिक ड्राइवर ने डुप्लीकेट चाबी से अलमारी का लॉकर खोलकर चोरी की है। सोनू की बहन ने बुधवार को ओशिवारा पुलिस स्टेशन में शिकायत दर्ज कराई है, जिसके बाद अब मामले की जांच चल रही है।
निकिता की शिकायत पर ओशिवारा पुलिस ने IPC की धारा 380, 454 और 457 के तहत चोरी और घर में घुसने के लिए FIR दर्ज की है। वहीं ड्राइवर को गिरफ्तार कर लिया गया है।
19 और 20 मार्च को हुई चोरी 
मीडिया रिपोर्ट्स के मुताबिक, एक पुलिस अधिकारी ने बुधवार को बताया कि सिंगर सोनू निगम के पिता ने अपने पूर्व ड्राइवर पर घर से 72 लाख रुपए चोरी करने का मामला दर्ज कराया है। पुलिस ने कहा कि सोनू के पिता मुंबई के अंधेरी वेस्ट के ओशिवारा में विंडसर ग्रैंड बिल्डिंग में रहते हैं। उनका आरोप है कि ड्राइवर ने 19 और 20 मार्च के बीच चोरी को अंजाम दिया है।
कुछ दिन पहले काम से हटाया गया था ड्राइवर 
सोनू निगम की छोटी बहन निकिता के मुताबिक, उनके पिता के पास करीब 8 महीने से रेहान नाम का एक ड्राइवर था। काफी से उसके काम को लेकर शिकायत थी, जिस कारण उसे नौकरी से निकाल दिया गया था।
ड्राइवर ने डिजिटल लॉकर से चुराए 40 लाख 
मीडिया रिपोर्ट्स के मुताबिक, अगम कुमार निगम रविवार को वर्सोवा इलाके में निकिता के घर लंच पर गए थे। कुछ देर बाद वो वापस लोटे, तो उन्होंने अपनी बेटी को फोन पर कॉल करके बताया कि लकड़ी की अलमारी में रखे डिजिटल लॉकर से 40 लाख रुपए गायब हैं।
CCTV से लगा चोर का पता 
अगले दिन फिर अगम वीजा से जुड़े काम को लेकर संबंधी किसी काम से अपने बेटे के घर गए थे। जब वो शाम को लौटे, तो उनके लॉकर से 32 लाख रुपए गायब थे। जबकि लॉकर को कोई डैमेज नहीं हुआ था। ये देखने के बाद उन्होंने CCTV फुटेज की जांच करवाई, जिसमें ड्राइवर रेहान दोनों दिन बैग लेकर फ्लैट की ओर जाता दिखाई दिख रहा है।
शिकायत के मुताबिक, अगम कुमार को शक है कि रेहान डूप्लीकेट चाभी की मदद से फ्लैट में घुसा और बेडरूम में डिजिटल लॉकर से 72 लाख रुपए की चोरी की।